CELEX: 32014L0073
Language: et
Date: 2014-03-13 00:00:00
Title: Komisjoni delegeeritud direktiiv 2014/73/EL, 13. märts 2014 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses juhtivuse mõõtmisel kasutatavate platineeritud plaatinaelektroodide pliisisalduse osas tehtava erandiga  EMPs kohaldatav tekst

20.5.2014   
            
            
               ET
            
            
               Euroopa Liidu Teataja
            
            
               L 148/80
            
         KOMISJONI DELEGEERITUD DIREKTIIV 2014/73/EL,
   13. märts 2014,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses juhtivuse mõõtmisel kasutatavate platineeritud plaatinaelektroodide pliisisalduse osas tehtava erandiga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1)eriti selle artikli 5 lõike 1 punkti a,
   ning arvestades järgmist:
   
               (1)
            
            
               Direktiiviga 2011/65/EL on keelatud kasutada pliid turule lastavates elektri- ja elektroonikaseadmetes.
            
         
               (2)
            
            
               Platineeritud plaatinaelektroodid (PPE) on õhukese plaatinamusta kattega plaatinaelektroodid. Selliseid elektroode kasutatakse laiaskaalalisel juhtivuse mõõtmisel ning juhtivuse mõõtmisel väga happelises ja väga leeliselises keskkonnas. Plii asendamine või kõrvaldamine PPEdes või selliste elektroodide asendamine teistsuguste elektroodidega nimetatud tingimuste korral ei ole teaduslikult ega tehniliselt teostatav.
            
         
               (3)
            
            
               Seetõttu tuleks kuni 31. detsembrini 2018 vabastada keelust plii kasutamine platineeritud plaatinaelektroodide puhul, mida kasutatakse laiaskaalalisel juhtivuse mõõtmisel ning juhtivuse mõõtmisel väga happelises või väga leeliselises keskkonnas. Selline üleminekuaeg on vajalik uurimistööks ning on ebatõenäoline, et see põhjustaks kahjulikku mõju innovatsioonile.
            
         
               (4)
            
            
               Direktiivi 2011/65/EL tuleks seega vastavalt muuta,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt kuuenda kuu viimaseks päevaks pärast direktiivi jõustumist. Liikmesriigid edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 13. märts 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 174, 1.7.2011, lk 88.
   
      LISA
      Direktiivi 2011/65/EL IV lisasse lisatakse punkt 37:
      
         
                     „37.
                  
                  
                     Plii platineeritud plaatinaelektroodides, mida kasutatakse juhtivuse mõõtmiseks, kui vähemalt üks järgmistest tingimustest on täidetud:
                     
                                 a)
                              
                              
                                 juhtivuse laboratoorne mõõtmine mõõtepiirkonnaga üle ühe suurusjärgu (nt vahemikus 0,1 mS/m kuni 5 mS/m) tundmatu kontsentratsiooni korral;
                              
                           
                                 b)
                              
                              
                                 mõõtmine lahustes, kui nõutav on proovi täpsus ±1 % ja elektroodi suur korrosioonikindlus ühe järgmise tingimuse kehtimisel:
                                 
                                             i)
                                          
                                          
                                             lahuse happesus < pH 1;
                                          
                                       
                                             ii)
                                          
                                          
                                             lahuse leeliselisus < pH 13;
                                          
                                       
                                             iii)
                                          
                                          
                                             lahus on korrodeeriv ja sisaldab halogeenset gaasi;
                                          
                                       
                           
                                 c)
                              
                              
                                 juhtivuse mõõtepiirkond on üle 100 mS/m ja mõõtmisi tuleb teha kaasaskantava mõõteriistaga kohapeal.
                              
                           Kehtivusaeg lõpeb 31. detsembril 2018.”